**Ministerstvo hospodárstva Slovenskej republiky,**

**vyhlasuje**

**výberové konanie na obsadenie funkcie predsedu dozornej rady v štátnom podniku**

**Rudné bane, štátny podnik, so sídlom Námestie sv. Trojice 1, 969 01 Banská Štiavnica**

**Kvalifikačné predpoklady:** vysokoškolské vzdelanie II. stupňa

**Odborná prax:** minimálne 5 rokov v ekonomickej, technickej alebo právnej oblasti

**Požiadavky a znalosti:** znalosť právnych predpisov:

* zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov,
* zákon č. 51/1988 Zb. o banskej činnosti, výbušninách a o štátnej banskej správe v znení neskorších predpisov,
* zákon 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov v znení neskorších predpisov,
* zákon č. 111/1990 Zb. o štátnom podniku v znení neskorších predpisov,
* povinnosť spĺňať a dodržiavať ustanovenia ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov.

**Iné požiadavky a znalosti:** morálna bezúhonnosť, zodpovednosť, precíznosť, spoľahlivosť.

**Zoznam požadovaných dokladov zaslaných do výberového konania:**

1. písomná žiadosť o účasť na výberovom konaní,
2. profesijný štruktúrovaný životopis,
3. kópia dokladu o požadovanom vzdelaní,
4. čestné vyhlásenie o splnení požiadavky minimálne 5 rokov odbornej praxe v niektorej z uvedených oblastí,
5. čestné vyhlásenie o splnení požiadavky podľa ustanovenia Čl. 5 zákona č. 357/2004 Z. z. o ochrane verejného záujmu pri výkone funkcií verejných funkcionárov,
6. písomný súhlas uchádzača o tom, že Ministerstvo hospodárstva Slovenskej republiky môže spracúvať osobné údaje uchádzača na účely výberového konania až do ukončenia výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov (formulár tvorí prílohu vyhláseného výberového konania).

Požadované doklady je potrebné zaslať **do 05.05.2025** v zalepenej obálke s označením„VK - predseda dozornej rady v štátnom podniku Rudné bane, štátny podnik, so sídlom Námestie sv. Trojice 1, 969 01 Banská Štiavnica“ a „Obálku neotvárať“ na adresu Ministerstvo hospodárstva Slovenskej republiky, osobný úrad, Mlynské nivy 44/a, 827 15 Bratislava. Na prihlášky podané po stanovenom termíne sa neprihliada.

Ďalšie informácie poskytne Mgr. Dominika Špírová na: tel. č. 02/4854 1333, spirova@mhsr.sk

V zmysle čl. 7 Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov dávam ako dotknutá osoba dobrovoľný

**súhlas**

na spracúvanie mojich osobných údajov za nasledovných podmienok:

1. Osobné údaje poskytuje dotknutá osoba prevádzkovateľovi, ktorým je Ministerstvo hospodárstva Slovenskej republiky, a to výlučne za účelom uskutočnenia výberového konania.
2. Právnym základom na spracúvanie osobných údajov je súhlas dotknutej osoby. Jeho poskytnutie nie je zákonnou povinnosťou dotknutej osoby. Neposkytnutie súhlasu znamená nemožnosť zúčastniť sa výberového konania.
3. Prevádzkovateľ bude spracúvať osobné údaje v rozsahu, ktorý mu dotknutá osoba poskytne prostredníctvom žiadosti o účasť na výberovom konaní a prostredníctvom príloh k tejto žiadosti.
4. Doba platnosti súhlasu končí dňom ukončenia výberového konania, ktorého sa dotknutá osoba zúčastnila. Svoj súhlas môže dotknutá osoba odvolať aj v priebehu výberového konania. Odvolanie súhlasu môže mať za následok vylúčenie uchádzača z výberového konania. Po skončení platnosti súhlasu prevádzkovateľ neodkladne zlikviduje písomnosti, obsahujúce osobné údaje dotknutej osoby, alebo ich vráti dotknutej osobe. Výnimkou sú dokumenty „Žiadosť o účasť vo výberovom konaní“ a tento „Súhlas so spracúvaním osobných údajov“, ktoré prevádzkovateľ v zmysle registratúrneho poriadku MH SR archivuje po dobu piatich rokov. Povinnosť archivácie ukladá prevádzkovateľovi zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
5. Poskytnuté osobné údaje prevádzkovateľ nezverejní ani neposkytne inému príjemcovi.
6. Ďalšie informácie pre dotknutú osobu sprístupnil prevádzkovateľ na webovej stránke <https://www.mhsr.sk/verejnost/ochrana-osobnych-udajov> .
7. Prevádzkovateľ zabezpečí, aby boli osobné údaje dotknutej osoby dostatočným spôsobom chránené pred odcudzením, pred náhodným alebo cieľavedomým prístupom nepovolanej osoby, ako aj pred akýmikoľvek inými neprípustnými formami spracúvania. Vytvorí také podmienky, aby pri spracúvaní osobných údajov nebola ohrozená ich dôvernosť a integrita.

...............................................................................................................................................

(miesto a dátum podpisu, titul, meno, priezvisko a podpis dotknutej osoby)